CELEX: 62014CN0606
Language: lt
Date: 2014-12-23 00:00:00
Title: Byla C-606/14 P: 2014 m. gruodžio 23 d. Portovesme Srl pateiktas apeliacinis skundas dėl 2014 m. spalio 16 d. Bendrojo Teismo (aštuntoji kolegija) priimto sprendimo byloje T-291/11 Portovesme / Komisija

16.3.2015   
            
            
               LT
            
            
               Europos Sąjungos oficialusis leidinys
            
            
               C 89/9
            
         2014 m. gruodžio 23 d.Portovesme Srl pateiktas apeliacinis skundas dėl 2014 m. spalio 16 d. Bendrojo Teismo (aštuntoji kolegija) priimto sprendimo byloje T-291/11 Portovesme/Komisija
   
   (Byla C-606/14 P)
   (2015/C 089/10)
   Proceso kalba: italų
   
      Šalys
   
   
      Apeliantė: Portovesme Srl, atstovaujama advokatų G. Dore, M. Liberati, A. Vinci, F. Ciulli
   
      Kita proceso šalis: Europos Komisija
   
      Apeliantė reikalavimai
   
   Apeliantė Teisingumo Teismo prašo:
   
               —
            
            
               panaikinti skundžiamą teismo sprendimą ir atitinkamai panaikinti ginčijamą sprendimą bei patenkinti ieškinyje išdėstytus reikalavimus (išskyrus reikalavimų 1 punkto frazę „kiek tai yra pagrįsta“),
            
         
               —
            
            
               nepatenkinus pirmojo reikalavimo, patenkinti šį apeliacinį skundą ir grąžinti bylą Bendrajam Teismui, kad šis iš naujo išnagrinėtų ieškinį, laikydamasis Teisingumo Teismo nurodytų teisinių motyvų,
            
         
               —
            
            
               priteisti iš Komisijos bylinėjimosi abiejuose teismuose išlaidas.
            
         
      Apeliacinio skundo pagrindai ir pagrindiniai argumentai
   
   Grįsdama šį apeliacinį skundą, apeliantė nurodo septynis skirtingus skundžiamo teismo sprendimo panaikinimo pagrindus:
   
               1.
            
            
               Pirma, apeliantė tvirtina, kad skundžiamame teismo sprendime klaidingai įvertintas administracinės procedūros pagrįstos trukmės principas ir teisėtų lūkesčių principas, kiek jie susiję su ginčijamo sprendimo dalimi, kurioje nurodyta susigrąžinti suteiktą pagalbą.
            
         
               2.
            
            
               Antra, apeliantė nurodo, kad skundžiamas teismo sprendimas yra neteisėtas ir turi būti panaikintas, nes Bendrasis Teismas nepateikė motyvų, nuspręsdamas, kad ginčijamas sprendimas nepažeidžia rūpestingumo ir nešališkumo, atliekant administracinius veiksmus, principų.
            
         
               3.
            
            
               Trečia, apeliantė teigia, kad Bendrasis Teismas pažeidė ESS 19 straipsnį, nes skundžiamame sprendime išaiškino nacionalinės teisės normas (šis aiškinimas prieštarauja jų pažodžiui suprantamam tekstui) ir akivaizdžiai peržengė savo kompetencijos ribas.
            
         
               4.
            
            
               Ketvirta, apeliantė nurodo, kad Bendrasis Teismas klaidingai įvertino požiūrio į kitą ūkio subjektą (Alcoa-Alumix) skirtumą (dėl kurio buvo skųstasi) nagrinėjant analogišką pagalbos priemonę ir pažeidė SESV 108 straipsnį, nes pagalbą reikėjo nagrinėti kaip „esamą“.
            
         
               5.
            
            
               Penkta, apeliantė tvirtina kad pažeista SESV 107 straipsnio 1 dalis, nes, kitaip nei nusprendė Bendrasis Teismas, ginčijama priemonė nesuteikė nepagrįsto pranašumo ir nedarė įtakos valstybių narių tarpusavio prekybai.
            
         
               6.
            
            
               Šešta, apeliantė nurodo, kad Bendrasis Teismas neįvertino arba nepakankamai ar klaidingai įvertino kritiką, susijusią su priemonės atrankiniu pobūdžiu.
            
         
               7.
            
            
               Galiausiai, septinta, apeliantė tvirtina, kad Bendrasis Teismas pažeidė SESV 174 straipsnį ir 107 straipsnio 3 dalį, nes kompensavimo priemonė atitinka regionų, kuriuose nėra infrastruktūros, ir salų regionų socialinės sanglaudos politiką bei SESV 107 straipsnyje nurodytas išimtis.